UDHËZIM
Nr. 2, datë 2.3.2018

PËR ZHVILLIMIN E PROCEDURËS SË PROKURIMIT TË PËRBASHKËT PËR SHËRBIMIN PRIVAT TË RUAJTJES FIZIKE TË GODINAVE PËR VITIN 2018, NË EMËR DHE PËR LLOGARI TË INSTITUCIONEVE TË VARËSISË 
NGA MINISTRIA E TURIZMIT DHE MJEDISIT, NË ROLIN E ORGANIT 
TË DELEGUAR

Në mbështetje të pikës 4, të nenit 102 të Kushtetutës së Republikës së Shqipërisë; të pikës “ç”, të nenit 28,  të ligjit nr. 9000, datë 30.1.2003, “Për organizimin dhe funksionimin e Këshillit të Ministrave”; të nenit 11, të ligjit nr. 9643, datë 20.11.2006, “Për prokurimin publik”, të ndryshuar; të pikës 2 dhe 2.1, të nenit 2, të vendimit të Këshillit të Ministrave nr. 914, datë 29.12.2014, “Për miratimin e rregullave të prokurimit publik”, të ndryshuar, si dhe të udhëzimit nr. 4, datë 27.1.2015, “Për kryerjen e procedurave të prokurimit të përbashkët, nga autoritete kontraktore që kanë nevojë për të njëjtin mall, shërbim apo punë”,




UDHËZOJ:

I. Ministria e Turizmit dhe Mjedisit të zhvillojë në mënyrë të përqendruar procedurën e prokurimit të përbashkët në emër dhe për llogari të institucioneve të varësisë në rolin e organit të deleguar.
II. Objekti i prokurimit të përbashkët që do të zhvillohet nga Ministria e Turizmit dhe Mjedisit është: “Shërbimi privat i ruajtjes fizike të godinave për vitin 2018, për institucionet e varësisë dhe Ministrinë e Turizmit dhe Mjedisit”.
III. Ngarkohen për zbatimin e këtij udhëzimi Sekretari i Përgjithshëm i Ministrisë së Turizmit dhe Mjedisit, Agjencia Kombëtare e Zonave të Mbrojtura, Agjencia Kombëtare e Mjedisit, Agjencia Kombëtare e Turizmit, si dhe degët rajonale të tyre.
Ky udhëzim hyn në fuqi pas botimit në Fletoren Zyrtare.

MINISTRI I TURIZMIT DHE MJEDISIT
Blendi Klosi

